Universal Bangunkan Filem Terbaru “American Pie”
Menurut The Hollywood Reporter, Universal 1440 Entertainment kini sedang dalam proses untuk membangunkan ansuran terbaru francais komedi seksual American Pie. Projek itu akan diketuai pelakon-pengarah Sujata Day, yang terkenal menerusi peranannya sebagai Sarah dalam drama komedi HBO Insecure.  Butiran lanjut tentang filem baharu American Pie masih dirahsiakan tetapi ia digambarkan sebagai pandangan baharu baharu mengenai francais komedi seksual itu. Projek tersebut merupakan idea Sujata Day, yang turut terlibat sebagai penulis lakon layar untuk filem yang masih belum mempunyai tajuk itu. Francais ini bermula pada tahun 1999, dengan yang pertama diarahkan oleh Paul Weitz. Filem komedi itu dibintangi Jason Biggs, Chris Klein, Seann William Scott, Tara Reid, Mena Suvari, dan Eugene Levy. Kejayaan filem pertama yang mengaut lebih AS$239 juta telah mencetuskan tiga lagi sekuel yang menampilkan para pelakon asal bersama-sama lima spin-off yang dikeluarkan dalam bentuk DVD.